Avion-richaro

Avion-richaro esas jurnalistala termino qua uzesis en la yari 1950a e 1960a di la 20ma yarcento por deskriptar internaciona grupo de richa personi, qui omnube en la mondo (ofte en tre exkluziva loki) partoprenis festi ed altra mondumal aktivaji. La nomo derivesis de la fakto ke ca grupo de homi ofte voyajas a la koncernanta loki per sprico-propulsit avioni.

La termino atributesis ad Igor Cassini, jurnalisto di la New York Journal-Americain qua skribis sub la pseudonimo "Cholly Knickerbocker". Il opinionis ke la termino esas frapanta, pro ke precipue richa elito uzas (privat) aviono.

Tipal itinerario di avion-richaro esis London-New York. Anke Paris e Roma apartenis al urbi avion-richarala. Plu exotika loki avion-richaral esis Paradiz-insulo e Bermuda.

kategorio:socio